turjo4nis/wikipedia-bn-dump-20250701 huggingface dataset:
মুররাহ ইবনে কা’ব

মুররাহ ইবনে কা’ব (আরবি: مرة بن كعب‎) ইবনে লুয়াই ইবনে গালিব ইবনে ফিহর  কুরাইশ বংশের একজন ব্যক্তি। তিনি চতুর্থ শতাব্দীতে জীবিত ছিলেন এমন ধারণা করা হয়। তিনি মুহাম্মদ  এর ৬ষ্ঠ পূর্বপুরুষ ছিলেন। তিনি মুহাম্মদ এর দাদা-দাদী ও নানা-নানী চার জনেরই পূর্বপুরুষ ছিলেন। এছাড়াও তিনি মুহাম্মদ  এর আটজন প্রপিতামহ-প্রপিতামহী ও প্রমাতামহ-প্রমাতামহীর মধ্যে ছয়জনের পূর্ব পুরুষ ছিলেন।

উত্তরপুরুষ 

 আবদুল মুত্তালিব (মুহাম্মাদের দাদা):
 পিতা:হাশিম ইবনে আবদে মানাফ ইবনে কুসাই ইবনে কিলাব ইবনে মুররাহ ইবনে কা’ব।
 মাতা:সালমা বিনতে আমর আন নাজ্জারিয়া (মুররার বংশধর নন)।
 ফাতিমা বিনতে আমর (মুহাম্মাদের দাদী):
 পিতা: আমর ইবনে আয়েয ইবনে ইমরান ইবনে মাখযুম ইবনে ইয়াকযা ইবনে মুররাহ ইবনে কা’ব.
 মাতা: সাখরা বিনতে আবদ ইবনে ইমরান ইবনে মাখযুম ইবনে ইয়াকযা ইবনে মুররাহ ইবনে কা’ব।
 ওয়াহাব ইবনে আবদে মনাফ (মুহাম্মাদের নানা):
 পিতা: আবদে মনাফ ইবনে যুহরা ইবনে কিলাব ইবনে মুররা ইবনে কা’ব।
 মাতা: আতিকা বিনতে আওকাস আস সুলামিয়া (মুররার বংশধর নন)।
 বাররাহ বিনতে আবদুল উযযা (মুহাম্মাদ সা. এর নানী):
 পিতা: আবদুল উযযা ইবনে ওসমান ইবনে আবদ আদ্দার ইবনে কুসাই ইবনে কিলাব ইবনে মুররাহ ইবনে কা’ব।
 মাতা: উম্মে হাবিব বিনতে আসাদ ইবনে আবদুল উযযা ইবনে কুসাই ইবনে কিলাব ইবনে মুররা ইবনে কা’ব।
তার মাতা ছিলেন ওয়াহশিয়া বিনতে শাইবান ইবনে মুহারিব ইবনে ফিহর ইবনে মালিক, অর্থাৎ তার মাতা তার পিতার জ্ঞাতি বোন ছিলেন।

তথ্যসূত্র

উৎস 
 ইবনে হিশামের সিরাতে ইবনে হিশাম (আরবি)

মুহাম্মাদের পূর্বপুরুষ
কুরাইশ
৪র্থ শতাব্দীর আরব ব্যক্তি
অন্য জীবন (চলচ্চিত্র)

অন্য জীবন ১৯৯৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন নন্দিত চলচ্চিত্রকার শেখ নিয়ামত আলী। ছায়াছবিটি প্রযোজনা করেছে শেখ নিয়ামত আলীর প্রযোজনা সংস্থা এস নিয়ামত আলী প্রোডাকশন্স। এতে অভিনয় করেছেন রাইসুল ইসলাম আসাদ, চম্পা, আবুল খায়ের, শান্তা ইসলাম, চিত্রলেখা গুহ, তমালিকা কর্মকার প্রমুখ। চলচ্চিত্রটি শ্রেষ্ঠ চলচ্চিত্রসহ ১১ টি বিভাগে জাতীয় চলচ্চিত্র পুরস্কার অর্জন করে।

কাহিনী সংক্ষেপ 
পান্তব মিয়া একজন রাজনৈতিক নেতা। তিনি শহরে থাকেন এবং নির্বাচনের সময় গ্রামে আসেন। নির্বাচনে জয়ী হওয়ার জন্য তিনি গ্রামের তাঁতি সম্প্রদায়কে মিথ্যা আশ্বাস দেন। নির্বাচনে জয়লাভ করার পর পান্তব মিয়া গ্রামে তাঁতের মেশিন বসান। ভেঙে যায় তাঁতিদের স্বপ্ন। এই ভোটের রাজনীতি ও তার প্রভাব গ্রামের তাঁতি সম্প্রদায়ের জীবনে নিয়ে আসে চরম দুর্ভোগ।

শ্রেষ্ঠাংশে 
 রাইসুল ইসলাম আসাদ
 চম্পা
 আবুল খায়ের
 শান্তা ইসলাম
 চিত্রলেখা গুহ
 তমালিকা কর্মকার
 সাইফুদ্দিন
 মাস্টার তন্ময়

পরিবেশনা 
অন্য জীবন চলচ্চিত্রটি প্রযোজনা ও পরিবেশনা করেছে এস নিয়ামত আলী প্রোডাকশন্স। ২০১১ সালে লেজার ভিশনের ব্যানারে চলচ্চিত্রটির ডিভিডি বের হয়।

সঙ্গীত 
অন্য জীবন চলচ্চিত্রটির সঙ্গীত পরিচালনা করেছেন আমানুল হক।

পুরস্কার 
জাতীয় চলচ্চিত্র পুরস্কার
 শ্রেষ্ঠ চলচ্চিত্র - এস নিয়ামত আলী প্রোডাকশন্স
 শ্রেষ্ঠ পরিচালক - শেখ নিয়ামত আলী
 শ্রেষ্ঠ অভিনেতা - রাইসুল ইসলাম আসাদ
 শ্রেষ্ঠ অভিনেত্রী - চম্পা
 শ্রেষ্ঠ পার্শ্বচরিত্রে অভিনেতা - আবুল খায়ের
 শ্রেষ্ঠ পার্শ্বচরিত্রে অভিনেত্রী - শান্তা ইসলাম
 শ্রেষ্ঠ শিশুশিল্পী - মাস্টার তন্ময়
 শ্রেষ্ঠ চিত্রনাট্যকার - শেখ নিয়ামত আলী
 শ্রেষ্ঠ চিত্রগ্রাহক - আনোয়ার হোসেন
 শ্রেষ্ঠ সম্পাদক - আতিকুর রহমান মল্লিক
 শ্রেষ্ঠ শিল্প নির্দেশক - উত্তম গুহ

তথ্যসূত্র

বহিঃসংযোগ 

১৯৯৫-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আবুল খায়ের (অভিনেতা)

আবুল খায়ের (৪ এপ্রিল ১৯২৯ - ২ ফেব্রুয়ারি ২০০১) ছিলেন একজন বাংলাদেশী চলচ্চিত্র ও নাট্য অভিনেতা। তিনি হুমায়ূন আহমেদ পরিচালিত এইসব দিনরাত্রি (১৯৮৫), বহুব্রীহি (১৯৮৮), আজ রবিবার (১৯৯৯) নাটকে অভিনয় করে বেশ জনপ্রিয়তা লাভ করেন। চলচ্চিত্রে অভিনয়ের জন্য তিনি চারবার শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। তিনি ১৯৭১ সালে শেখ মুজিবুর রহমান এর সাতই মার্চের ভাষণের ভিডিও ধারণ করেছিলেন।

কর্মজীবন 
আবুল খায়েরের আসল নাম মোহেব্বুর রহমান খয়ের। তিনি ১৯৭১ সালে তৎকালীন পূর্ব পাকিস্তান তথ্য মন্ত্রণালয়ের চলচ্চিত্র বিভাগের পরিচালক ছিলেন। আবুল খায়ের ১৯৭৩ সালে ঋত্বিক ঘটক পরিচালিত তিতাস একটি নদীর নাম চলচ্চিত্রে অভিনয় করেন। চলচ্চিত্রের পাশাপাশি তিনি টেলিভিশনে নিয়মিত অভিনয় করতেন। তিনি হুমায়ূন আহমেদ পরিচালিত এইসব দিনরাত্রি (১৯৮৫) নাটকে একজন গ্রাম্য শিক্ষকের ভূমিকায় অভিনয় করেন। পরবর্তীতে তিনি হুমায়ূন আহমেদের বহুব্রীহি (১৯৮৮) নাটকে দাদা, নিমফুল (১৯৯৭), আজ রবিবার (১৯৯৯) নাটকে শহুরে বাবা, পিতৃত্ব নাটকে গ্রাম্য পিতা চরিত্রে অভিনয় করে জনপ্রিয়তা লাভ করেন।

৭ই মার্চের ভাষণ ধারণ 
৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা অমান্য করে বঙ্গবন্ধুর কালজয়ী ভাষণটির ভিডিও করেছিলেন তৎকালীন পাকিস্তান সরকারের চলচ্চিত্র বিভাগের পরিচালক ও অভিনেতা আবুল খায়ের। ভাষণটির ভিডিও তিনি মঞ্চের এক পাশ থেকে সচল ক্যামেরা নিয়ে ধারণ করেন। ওই সময়ের ক্যামেরাগুলো বেশ বড় আকার হওয়ার কারণে আবুল খায়েরের একার পক্ষে সেটা নাড়াচাড়া করা বেশ কষ্টকর ছিল। এ কারণে সাতই মার্চের ১০ মিনিটের একটি ভিডিও চিত্রই বর্তমানে দেখা যায়। বাঙালি বেতারকর্মী ও আপামর জনতার দাবির প্রেক্ষিতে ভাষনটির রেকর্ড পরদিন ৮ মার্চ বেতারে প্রচার করা হয়।

চলচ্চিত্রের তালিকা 

 তিতাস একটি নদীর নাম (১৯৭৩)
 এখনই সময় (১৯৮০)
 জন্ম থেকে জ্বলছি (১৯৮১)
 লাল সবুজের পালা (১৯৮১)
 পেনশন (১৯৮৪)
 সখিনার যুদ্ধ (১৯৮৪)
 দহন (১৯৮৫)
 রাজলক্ষী শ্রীকান্ত (১৯৮৭)
 চন্ডীদাস ও রজকিনী (১৯৮৭)
 জ্বীনের বাদশা (১৯৮৯)
 বন্ধু আমার (১৯৯২)
 সে (১৯৯৩) (স্বল্পদৈর্ঘ্য)
 পদ্মা নদীর মাঝি (১৯৯৩)
 চাকা (১৯৯৩)
 একাত্তরের যীশু (১৯৯৩)
 অবুঝ সন্তান (১৯৯৩)
 অন্য জীবন (১৯৯৫)
 নদীর নাম মধুমতি (১৯৯৬)
 দীপু নাম্বার টু (১৯৯৬)
 দুখাই (১৯৯৭)
 শ্রাবণ মেঘের দিন (১৯৯৯)
 ইতিহাস কন্যা (২০০০)

নাটক 
 এইসব দিনরাত্রি (১৯৮৫)
 দ্বিতীয় জন্ম (১৯৮৭)
 বহুব্রীহি (১৯৮৮)
 অয়োময় (১৯৮৮)
 প্রিয় পদরেখা (১৯৯২)
 ইতিকথা (১৯৯৪)
 হিমু (১৯৯৪)
 নিমফুল (১৯৯৭)
 আজ রবিবার (১৯৯৯)
 সমুদ্র বিলাস প্রাইভেট লিমিটেড (১৯৯৯)
 "নক্ষেত্রের রাত"

পুরস্কার 
জাতীয় চলচ্চিত্র পুরস্কার
 বিজয়ী: শ্রেষ্ঠ পার্শ্বচরিত্রে অভিনেতা - দহন (১৯৮৫)
 বিজয়ী: শ্রেষ্ঠ পার্শ্বচরিত্রে অভিনেতা - রাজলক্ষী শ্রীকান্ত (১৯৮৭)
 বিজয়ী: শ্রেষ্ঠ পার্শ্বচরিত্রে অভিনেতা - অন্য জীবন (১৯৯৫)
 বিজয়ী: শ্রেষ্ঠ পার্শ্বচরিত্রে অভিনেতা - দুখাই (১৯৯৭)

তথ্যসূত্র

বহিঃসংযোগ 
 
 

১৯২৯-এ জন্ম
২০০১-এ মৃত্যু
২০শ শতাব্দীর বাংলাদেশী অভিনেতা
বাংলাদেশী চলচ্চিত্র অভিনেতা
বাংলাদেশী নাট্য অভিনেতা
বাংলাদেশী মঞ্চ অভিনেতা
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী টেলিভিশন অভিনেতা
গয়হাটা ইউনিয়ন

গয়হাটা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে সহবতপুর ও ভাররা; দক্ষিণে সলিমাবাদ, নাগরপুর ও বেকড়া; পূর্বে সহবতপুর, পশ্চিমে চৌহালী উপজেলা।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গয়হাটা ইউনিয়নের মোট জনসংখ্যা ৩০,৬১৩ জন। এই ইউনিয়নে মোট ঘরসংখ্যা ৬৮৩০ টি।

শিক্ষা
গয়হাটা ইউনিয়নের গড় সাক্ষরতার হার শতকরা ৪৮.১ ভাগ (পুরুষ-৫০.৪%, মহিলা-৪৫.৯%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
সহবতপুর ইউনিয়ন

সহবতপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৩ কিলোমিটার দক্ষিণে ধলেশ্বরী নদীর তীরে অবস্থিত। এর উত্তরে এলাসিন ও ভাড়রা; দক্ষিণে নাগরপুর ও গয়হাটা; পূর্বে মামুদনগর ও লাউহাটি , পশ্চিমে গয়হাটা ও ভাররা রয়েছে।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সহবতপুর ইউনিয়নের মোট জনসংখ্যা ২৭,৫৩৩ জন। এই ইউনিয়নে মোট ঘরসংখ্যা ৬৫৭৬ টি।

শিক্ষা
সহবতপুর ইউনিয়নের গড় সাক্ষরতার হার শতকরা ৪৬.৭ ভাগ (পুরুষ ৪৯.৯%, মহিলা-৪৩.৯%)। তন্মধ্যে সহবতপুর ইউনিয়নের খামার ধল্লা গ্রামের সাক্ষরতার হার প্রায় ৯০% এবং মাইলজানি গ্রামের সাক্ষরতার হার প্রায় ৭৫% (তথ্যসূত্র উপজেলা শিক্ষা অফিস)

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
জন সি. উডস

জন ক্লারেন্স উডস (৫ জুন ১৯১১ – ২১ জুলাই ১৯৫০) ছিলেন যুক্তরাষ্ট্রের সেনাবাহিনীর একজন মাস্টার সার্জেন্ট। ১৯৪৬ সালের ১৬ অক্টোবর তিনি ও জোসেফ মাল্টা উভয়ে নুরেমবার্গ‌ বিচারে মৃত্যুদন্ডপ্রাপ্ত থার্ড রাইখের দশজন শীর্ষ নেতার ফাঁসির সময় জল্লাদের দায়িত্বপালন করেছেন।

উডস কানসাসের উইচিটায় জন্মগ্রহণ করেন। ১৯২৯ সালের ৩ ডিসেম্বর তিনি যুক্তরাষ্ট্রের নৌবাহিনীতে যোগ দেন। কয়েকমাস পর তিনি ছুটি না নিয়ে অনুপস্থিত ছিলেন। কোর্ট মার্শালে তিনি দোষী সাব্যস্ত হন এবং ১৯৩০ সালের ২৩ এপ্রিল একটি সাইকিয়াট্রিক বোর্ড তাকে পরীক্ষা করে। এরপর তিনি চাকরিচ্যুত হন। ১৯৪৩ সালের আগস্টে সেনাবাহিনীতে যোগ দেয়ার পূর্বে তিনি নির্মাণ শ্রমিক হিসেবে কাজ করেছেন। এছাড়াও ১৯৪০ সালে সিলেক্টিভ সার্ভিসে কাজ করার সময় কানসাসের ইউরেকায় একটি দোকানে খন্ডকালীন চাকরি করেছেন। তিনি হেজেল উডস নামক এক নার্সকে বিয়ে করেছিলেন। তবে তাদের কোনো সন্তান ছিল না।

ডি-ডে'র পূর্বে ইউরোপীয় রণাঙ্গনে ফাঁসির মাধ্যমে মার্কিন সামরিক মৃত্যুদন্ডগুলি শুধু ইংল্যান্ডে কার্যকর হত এবং বেসামরিক জল্লাদ থমাস পিয়েরপয়েন্ট, তার সহকারী আলবার্ট পিয়েরপয়েন্ট ও অন্যান্য ব্রিটিশ ব্যক্তিরা এগুলি কার্যকর করতেন। ১৯৪৪ সালের হেমন্তে ফাঁসিতে ঝুলিয়ে মৃত্যুদন্ড ফ্রান্সে স্থানান্তর করা হয়। এসমন সেনাবাহিনী জল্লাদের দায়িত্বের জন্য স্বেচ্ছাসেবক অনুসন্ধান করে। এসময় উডস এতে যোগ দেন। তিনি টেক্সাসে দুইটি ও ওকলাহোমায় দুইটি ফাঁসির অভিজ্ঞতা আছে বলে মিথ্যা তথ্য দিয়েছিলেন। সেনাবাহিনী তার দাবি যাচাইয়ের চেষ্টা করেছিল এমন কোনো তথ্যপ্রমাণ পাওয়া যায় না। তাছাড়া যুদ্ধের পূর্বে জল্লাদ হিসেবে তার কাজের কোনো প্রমাণ তার ছিল না। এইসময় উডস ছিলেন একজন প্রাইভেট এবং ৩৭তম ইঞ্জিনিয়ার কমব্যাট ব্যাটেলিয়নের সদস্য। তিনি মাস্টার সার্জেন্ট হিসেবে পদোন্নতি পান এবং প্যারিস ডিসিপ্লিনারি ট্রেনিং সেন্টারে বদলি হন। ১৯৪৪-১৯৪৫ সালের মধ্যে ফ্রান্সের বিভিন্ন স্থানে তিনি ৩৪ জন মার্কিন সৈনিককে ফাঁসিতে ঝোলানোর সময় প্রধান জল্লাদ হিসেবে কাজ করেছেন। এছাড়াও তিনি কমপক্ষে তিনটি ভিন্ন ফাঁসিতে সহযোগী জল্লাদ ছিলেন।

এর পাশাপাশি উডস রেইনবাক, ব্রুকসাল, ল্যান্ডসবার্গ‌ ও নুরেমবার্গ‌সহ বিভিন্ন স্থানে প্রায় ৪৫জন যুদ্ধাপরাধীকে ফাঁসিতে ঝুলিয়েছেন।

নুরেমবার্গ‌ের মৃত্যুদণ্ডের পর উডস বলেছেন:

১৯৫০ সালের ২১ জুলাই মার্শাল দ্বীপপুঞ্জে ৭ম ইঞ্জিনিয়ার ব্রিগেডের সদস্য থাকাবস্থায় ইঞ্জিনিয়ার লাইটিং সেট মেরামতের চেষ্টা করার সময় উডস দুর্ঘটনাবশত বিদ্যুতপৃষ্ট হয়ে মারা যান। কানসাসের টরন্টোতে অবস্থিত টরন্টো টাউনশিপ সেমেট্রিতে তাকে দাফন করা হয়।

সামরিক সম্মাননা
গুড কন্ডাক্ট মেডেল
মার্কিন ক্যাম্পেইন মেডেল
ইউরোপিয়ান-আফ্রিকান-মিডল ইস্টার্ন ক্যাম্পেইন মেডেল
ওয়ার্ল্ড ওয়ার টু ভিক্টরি মেডেল
আর্মি অব ওকুপেশন মেডেল 
ন্যাশনাল ডিফেন্স সার্ভিস মেডেল (মরণোত্তর)

তথ্যসূত্র

বহিঃসংযোগ
রিচার্ড ক্লার্ক: "Hanged by the neck until you are dead." 

১৯১১-এ জন্ম
১৯৫০-এ মৃত্যু
বিদ্যুতায়িত হয়ে দুর্ঘটনাজনিত মৃত্যু
মার্শাল দ্বীপপুঞ্জে দুর্ঘটনাজনিত মৃত্যু
মার্কিন জল্লাদ
নুরেমবার্গ‌ বিচার
কানসাসের উইচিটার ব্যক্তিত্ব
দ্বিতীয় বিশ্বযুদ্ধের মার্কিন সামরিক ব্যক্তিত্ব
দ্বিতীয় বিশ্বযুদ্ধের মার্কিন সেনা কর্মকর্তা
২০১৬ সালের বাংলাদেশী চলচ্চিত্রের তালিকা

২০১৬ সালে বাংলাদেশে মুক্তিপ্রাপ্ত বা মুক্তি প্রতীক্ষিত চলচ্চিত্রের তালিকা।

জানুয়ারি-মার্চ

এপ্রিল-জুন

অনির্ধারিত

আরও দেখুন 
 ২০১৫ সালের বাংলাদেশী চলচ্চিত্রের তালিকা
 ২০১৭ সালের বাংলাদেশী চলচ্চিত্রের তালিকা
 ঢালিউড

তথ্যসূত্র 

২০১৬-এ বাংলাদেশ
বছর অনুযায়ী বাংলাদেশী চলচ্চিত্রের তালিকা
গোপালপুর, বাংলাদেশ

গোপালপুর হচ্ছে একটি ছোট শহর যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৪৪ কিলোমিটার উত্তরে অবস্থিত। এর উত্তরে নগদা শিমলা; দক্ষিণে মির্জাপুর ইউনিয়ন; পূর্বে ধোপাকান্দি , পশ্চিমে আলমনগর।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গোপালপুর শহরের মোট জনসংখ্যা ৫০,১৬০ জন। এই শহরে মোট ঘরসংখ্যা ১২৫৩৯ টি।

শিক্ষা
গোপালপুর শহরের গড় স্বাক্ষরতার হার শতকরা ৪৯.৫ ভাগ (পুরুষ ৫১.৭%, মহিলা-৪৭.৩%)।

আরও দেখুন
 টাঙ্গাইল
 সখিপুর

তথ্যসূত্র

টাঙ্গাইল জেলার পৌরসভা
ঢাকা বিভাগের জনবহুল স্থান
টাঙ্গাইল জেলার জনবহুল স্থান
টাঙ্গাইল জেলা
বনু আব্বাস

বনু আব্বাস (আরবি: بنو عباس) হলো আরবের একটি গোত্র। এই গোত্রের সদস্যরা আব্বাস ইবনে আবদুল মুত্তালিবের বংশধর। বনু আব্বাসের খলিফাগণ প্রায় পাঁচ শতাব্দী মুসলিম উম্মাহর নেতৃত্ব দিয়েছিলেন (৭৫০ সাল থেকে ১২৫৮ সালে বাগদাদ নগরীর পতন পর্যন্ত); যা আব্বাসীয় খিলাফত নামে পরিচিত।

পূর্বপুরুষ 
বনু আব্বাস হল ইসলামের শেষ নবী মুহাম্মাদ-এর সাহাবী ও চাচাতো ভাই এবং প্রথম যুগের মুফাসসির আবদুল্লাহ ইবনে আব্বাস-এর বংশধর। তাদের বংশলতিকা হাশিম ইবনে আবদ মনাফের সাথে মিলিত হয়েছে, তাই আদনানের সাথে তাদের বংশের সম্পর্ক নিম্নরূপ: আবদুল্লাহ ইবনে আব্বাস ইবনে আবদুল মুত্তালিব ইবনে হিশাম ইবনে আবদ মনাফ ইবনে কুসাই ইবনে কিলাব ইবনে মুররাহ ইবনে কা’ব ইবনে লুয়াই ইবনে গালিব ইবনে ফিহর ইবনে মালিক ইবনে আন নাদর ইবনে কিনানা ইবনে খুজাইমা ইবনে মুদরিকা ইবনে ইলিয়াস ইবনে মুদার ইবনে নিযার ইবনে মায়াদ ইবনে আদনান।

উল্লেখযোগ্য সদস্য 
 আবুল আব্বাস আস সাফাহ, আব্বাসীয় খিলাফতের প্রথম খলিফা;
 আবু জাফর আবদুল্লাহ ইবনে মুহাম্মাদ আল মানসুর, দ্বিতীয় আব্বাসীয় খলিফা।

আরও দেখুন 
 বনু হাশিম;
 বনু উমাইয়া।

তথ্যসূত্র 

ইসলামের ইতিহাস
আরবের গোত্র
বনু হাশিম
আব্বাসীয়
আরব রাজবংশ
মুসলিম রাজবংশ
মার্ক ওয়াট

মার্ক রবার্ট জেমস ওয়াট (; জন্ম: ২৯ জুলাই, ১৯৯৬) এডিনবরায় জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতে ধীরগতিতে অর্থোডক্স বোলিং করে থাকেন। পাশাপাশি বামহাতে ব্যাটিংয়েও অভ্যস্ত মার্ক ওয়াট।

১৮ জুন, ২০১৫ তারিখে আয়ারল্যান্ডের বিপক্ষে তার টুয়েন্টি২০ আন্তর্জাতিকে অভিষেক হয়। ৫ ফেব্রুয়ারি, ২০১৬ তারিখে টুয়েন্টি২০ আন্তর্জাতিকে প্রথমবারের মতো পাঁচ-উইকেট দখল করেন। সংযুক্ত আরব আমিরাতে অনুষ্ঠিত ঐ খেলায় তিনি নেদারল্যান্ডসের বিপক্ষে ২৭ রান দিয়ে এ কৃতিত্ব অর্জন করেন। ৫-উইকেট দখলের পাশাপাশি একটি ক্যাচও নেন। খেলায় তার দল জয়লাভ করে ও তিনি ম্যান অব দ্য ম্যাচ নির্বাচিত হন। এরপর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে তিনিও দলের অন্যতম সদস্য মনোনীত হন।

৩১ জুলাই, ২০১৫ তারিখে নেপালের বিপক্ষে আইসিসি বিশ্ব ক্রিকেট লীগ চ্যাম্পিয়নশীপে খেলার মাধ্যমে লিস্ট-এ ক্রিকেটে প্রথমবারের মতো অংশগ্রহণ করেন।

তথ্যসূত্র

বহিঃসংযোগ
 

স্কটল্যান্ডীয় ক্রিকেটার
১৯৯৬-এ জন্ম
জীবিত ব্যক্তি
স্কটল্যান্ডের টুয়েন্টি২০ আন্তর্জাতিক ক্রিকেটার
স্কটল্যান্ডের একদিনের আন্তর্জাতিক ক্রিকেটার
ল্যাঙ্কাশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
ডার্বিশায়ারের ক্রিকেটার
প্রথম সাংবিধানিক যুগ

প্রথম সাংবিধানিক যুগ (; ) দ্বারা উসমানীয় সাম্রাজ্যের প্রথম সাংবিধানিক রাজতন্ত্রের যুগকে বোঝানো হয়। তরুণ উসমানীয়দের দ্বারা লিখিত কানুন-ই ইসাসি ঘোষণার মাধ্যমে ১৮৭৬ সালের ২৩ নভেম্বর এই যুগ শুরু হয় এবং ১৮৭৮ সালের ১৩ ফেব্রুয়ারি তা সমাপ্ত হয়। এসময় সুলতান দ্বিতীয় আবদুল হামিদ উসমানীয় সংসদ ও সংবিধান স্থগিত করেন এবং সার্বভৌম রাজতন্ত্র পুনস্থাপন করেন।

প্রথম সাংবিধানিক যুগে কোনো দলীয় ব্যবস্থা ছিল না। এই সময় উসমানীয় সংসদকে জনগণের কন্ঠস্বর হিসেবে দেখা হত কিন্তু তা রাজনৈতিক দল বা প্রতিষ্ঠান ছিল না।

অন্তর্বর্তীকালীন নির্বাচনী বিধি অনুযায়ী সংসদ নির্বাচন অনুষ্ঠিত হত। উসমানীয় সংসদ দুই কক্ষ বিশিষ্ট ছিল। নিম্নকক্ষের নাম ছিল মজলিস-ই মেবুসান এবং উচ্চকক্ষের নাম ছিল মজলিস-ই আয়ান। প্রদেশের প্রশাসনিক কাউন্সিল কর্তৃক নিম্নকক্ষের সদস্যরা নির্বাচিত হতেন।

প্রদেশসমুহে সাধারণ পরিষদ গঠিত হওয়ার পর পরিষদ থেকে নিম্নকক্ষের সদস্য নির্বাচিত করা হত। এই কক্ষে ১১৫জন সদস্য ছিলেন। তারা সাম্রাজ্যের মিল্লাত ব্যবস্থা বণ্টনের প্রতিফলন ঘটাতেন। দ্বিতীয় নির্বাচনে মুসলিম মিল্লাত থেকে ৬৯ জন এবং অমুসলিম মিল্লাত (ইহুদি, ফানারিওট, আর্মেনীয়) থেকে ৪৬ জন প্রতিনিধি নির্বাচিত হয়েছিলেন।

সংসদের উচ্চকক্ষ সুলতান কর্তৃক নির্বাচিত হতেন। এই কক্ষে ২৬ জন সদস্য ছিলেন। উজিরে আজম ছিলেন উচ্চকক্ষের স্পিকার।

১৮৭৭ থেকে ১৮৭৮ সালের মধ্যে দুইটি নির্বাচন অনুষ্ঠিত হয়েছে।

গণ্যমান্য ব্যক্তিবর্গ‌
 মুহাম্মদ রুশদি পাশা
 হুসাইন আভনি পাশা
 মিদহাত পাশা
 সুলাইমান পাশা

আরও দেখুন
 তুরস্কের সাংবিধানিক ইতিহাস
 উসমানীয় সাম্রাজ্যের নির্বাচন
 দ্য ওটোমান'স: ইউরোপ'স মুসলিম এম্পেরর্স‌
 দ্বিতীয় সাংবিধানিক যুগ

উসমানীয় সাম্রাজ্যের রাজনৈতিক ইতিহাস
উসমানীয় সাম্রাজ্যের রাজনীতি
১৮৭০-এর দশকে উসমানীয় সাম্রাজ্য
উসমানীয় সাম্রাজ্যে সংস্কার
দ্বিতীয় আব্দুল হামিদ
উসমানের তলোয়ার

উসমানের তলোয়ার (; ) ছিল উসমানীয় সুলতানদের অভিষেকের সময় ব্যবহৃত রাষ্ট্রীয় তলোয়ার। এই তলোয়ারকে উসমানীয় রাজবংশের প্রতিষ্ঠাতা প্রথম উসমানের নামে নামকরণ করা হয়েছে। প্রথম উসমানের পৃষ্ঠপোষক ও শ্বশুর শাইখ এদেবালি কর্তৃক তাকে তলোয়ার প্রদানের মাধ্যমে এই প্রথার চর্চা শুরু হয়। একজন সুলতানের সিংহাসনে আরোহণের দুই সপ্তাহের মধ্যে তলোয়ার প্রদানের অনুষ্ঠান সম্পন্ন হত। রাজধানী কনস্টান্টিনোপলের আইয়ুব সুলতান মসজিদে অভিষেক সম্পন্ন হত। সাহাবি আবু আইয়ুব আনসারির সম্মানে সুলতান দ্বিতীয় মুহাম্মদ আইয়ুব মাজার কমপ্লেক্স নির্মাণ করেছিলেন। আবু আইয়ুব আনসারি ৭ম শতাব্দীতে কনস্টান্টিনোপল অবরোধের সময় মারা যান। এই স্থানকে পবিত্র গণ্য করা হত এবং এখানে তলোয়ার প্রদানের অনুষ্ঠান সম্পন্ন হত।

তলোয়ার প্রদানের প্রতীকি অর্থ রয়েছে। এর দ্বারা বোঝানো হয় যে সুলতানকে অর্পিত দপ্তর প্রথমত একজন যোদ্ধার দপ্তর। মৌলভি তরিকার দরবেশ কোনিয়ার শরিফ সুলতানকে এই তলোয়ার প্রদান করতেন। এজন্য তাকে কনস্টান্টিনোপলে আসতে হত। প্রথম উসমান ১২৯৯ সালের কোনিয়ায় বসবাস শুরু করার পর থেকে এই তরিকার সুফিদের জন্য এই সম্মান সংরক্ষিত ছিল। পরবর্তীতে রাজধানী প্রথমে বুরসা ও এরপর কনস্টান্টিনোপলে স্থানান্তর করা হয়।

১৯ শতকের শেষভাগ পর্যন্ত আইয়ুব মসজিদে অমুসলিমদের প্রবেশাধিকার এবং অনুষ্ঠান দেখার অনুমতি ছিল না। পঞ্চম মুহাম্মদ সর্বপ্রথম এই প্রথা থেকে সরে আসেন। তার অভিষেক অনুষ্ঠানে বিভিন্ন ধর্মবিশ্বাসের মানুষ অংশ নেয়। ১৯০৯ সালের ১০ মে অনুষ্ঠিত এই অভিষেক অনুষ্ঠানে শাইখুল ইসলাম, গ্রীক পেট্রিয়ার্ক‌, প্রধান রেবাই ও আর্মেনীয় চার্চের প্রতিনিধিরা উপস্থিত ছিলেন। অমুসলিমদের প্রবেশাধিকারের ফলে নিউ ইয়র্ক টাইমস বিস্তারিত বিবরণ লেখার সুযোগ পায়। পঞ্চম মুহাম্মদের ভাই ও উত্তরসুরি ষষ্ঠ মুহাম্মদ অনুষ্ঠান ধারণ করার অনুমতিও প্রদান করেছিলেন। তিনি শেষ উসমানীয় সুলতান হওয়ায় এরপর আর কোনো অনুষ্ঠান ধারণ করা হয়নি।

তথ্যসূত্র

গ্রন্থপঞ্জি 
 
 
 

আনুষ্ঠানিক অস্ত্র
মধ্যপ্রাচ্যের তলোয়ার
ব্যক্তিগত অস্ত্র
উসমানীয় পোশাক
রিগালিয়া
তোপকাপি প্রাসাদ
২০২২ শীতকালীন প্যারালিম্পিক

২০২২ শীতকালীন প্যারালিম্পিক, অফিসিয়ালিভাবে ১৩তম প্যারালিম্পিক শীতকালীন গেমস হল একটি শীতকালীন বহু-ক্রীড়া প্রতিযোগিতা, যা আন্তর্জাতিক প্যারালিম্পিক কমিটির তত্ত্বাবধানে ২০২২ সালের ৪ - ১৩ মার্চ চীনের বেইজিংয়ে অনুষ্ঠিত হবে।

বেইজিং একমাত্র শহর যে গ্রীষ্মকালীন ও শীতকালীন উভয় প্যারালিম্পিক সংস্করণের স্বাগতিক হতে পেরেছে।

মাঠসমূহ

বেইজিং ক্লাস্টার 
অলিম্পিক গ্রীণ মাঠসমূহ
 বেইজিং ন্যাশনাল অ্যাকুয়েটিক সেন্টার – কার্লিং
 বেইজিং ন্যাশনাল ইনডোর স্টেডিয়াম – স্লেজ হকি
 বেইজিং ন্যাশনাল স্টেডিয়াম – উদ্বোধনী এবং  সমাপনী অনুষ্ঠান 
 বেইজিং প্যারালিম্পিক ভিলেজ
 চীন জাতীয় কনভেনশন সেন্টার – MPC/IBC

Yanqing Cluster 
 Xiaohaituo Alpine Skiing Field – আলপাইন স্কিং
 Yanqing MMC: মিডিয়া সেন্টার
 ইয়ানকিং প্যারালিম্পিক ভিলেজ

Zhangjiakou Cluster 
 Kuyangshu Biathlon Field – বায়াথলন 
 Genting Hotel – মিডিয়া সেন্টার
 Genting Ski Resort – স্নোবোর্ডিং 
 Zhangjiakou Paralympic Village

আরও দেখুন 

 ২০২২ শীতকালীন অলিম্পিক

তথ্যসূত্র

বহিঃসংযোগ 
 Beijing 2022 web site

২০২২ শীতকালীন প্যারালিম্পিক
শীতকালীন প্যারালিম্পিক গেমস
২০২২-এ বহু-ক্রীড়া প্রতিযোগিতা
স্বাগতিক চীনে আন্তর্জাতিক ক্রীড়া প্রতিযোগিতা
গ্নু হেল্‌থ

গ্নু হেল্‌থ একটি ফ্রি স্বাস্থ্য ও হাসপাতাল তথ্য পদ্ধতি যার নিম্নে বর্ণিত কার্যকারিতা রয়েছেঃ

 Electronic Medical Record (EMR)
 Hospital Information System (HIS)
 Health Information System

এটি একাধিক প্লাটফর্মের জন্য ডিজাইন করা, তাই এটিকে বিভন্ন অপারেটিং সিস্টেমএ (Linux, FreeBSD, MS Windows) এবং বিভিন্ন ডেটাবেজ ম্যানেজমেন্ট সিস্টেমএ (PostgreSQL) ইন্সটল করা যাবে। এটি পাইথন প্রোগ্রামিং ভাষায় লিখা এবং ফ্রেমওয়ার্ক হিসেবে Tryton কে ব্যবহার করে।

ইতিহাস
২০০৮ সালে Luis Falcón এর হাত ধরে গ্নু হেল্‌থের যাত্রা শুরু। এটি মূলত গ্রামাঞ্চলের লোকদের স্বাস্থ্য উন্নয়ন এবং রোগ প্রতিরোধকল্পে গৃহীত একটি প্রকল্প ছিল। প্রাথমিক ভাবে এর নাম ছিল Medical। পরবর্তীতে এটি একটি পূর্ণ Health and Hospital Information System এ পরিণত হয়, যার উন্নয়নে আন্তর্জাতিক একটি দল রয়েছে। গ্নু হেল্‌থ এখন GNU Solidario এর একটি প্রকল্প, যা একটি অলাভজনক বেসরকারি সংগঠন (NGO) যেটি স্বাস্থ্য ও শিক্ষা খাতে ফ্রি সফটওয়্যারের মাধ্যমে কাজ করে।

ব্যবহার
গ্নু হেল্‌থ সরকার ও স্বাস্থ্য প্রতিষ্ঠানে ব্যবহার উপযোগী করে বানানো। এটি দৈনন্দিন স্বাস্থ্যচর্চায়, সম্পদ পরিচালনায় এবং জনস্বাস্থ্য উন্নয়নে ব্যবহার করা যেতে পারে।

আরও দেখুন

 GNU Project

তথ্যসূত্র

Other news and articles
 Video : Luis Falcón speech about GNU Health at Harvard / MIT Global Health Informatics to Improve Quality of Care course. Feb. 2015
 GNU Health : Helping Governments in the fight against Social Diseases . Luis Falcon speech at OSC2014. Tokyo, Japan. October 19th 2014
 GNU Health : Improving Children's and Mother's lives with Free Software
 Luis Falcón : Sin Salud Pública no hay Desarrollo . Article in La Provincia, July 3rd 2013
 Success of GNU Health goes beyond free software
 GNU Health en Hospitales Públicos. Ministerio de Salud de Entre Ríos
 ALPI es pionero en la informática médica de Argentina gracias a la implementación del Software Libre: GNU Health 
 Article in El Mundo: Liberar la salud con "software"
 Article in Linux Magazine: Projects on the Move
 GNU Health at the United Nations University
 TechRepublic. 10 open source projects that could really use a donation
 GNU Health é software livre para uso na área de saúde .- Linux Magazine Brasil Oct 2011
.Health And Fitness Magazine

বহিঃসংযোগ

 
 GNU Health Translation Portal
 GNU Solidario
 Tryton Project website
 Pediatrics Symptoms Checklist
 European Community Open Source Observatory and Repository
 

Free healthcare software
Health
Healthcare software for Linux
Software that uses GTK+
গ্নু প্রকল্পের সফটওয়্যার
তাল্লেয়ে যায়নাবিয়া

তাল্লেয়ে যায়নাবিয়া হচ্ছে ইরাকের কারবালা এলাকায় অবস্থিত একটি উচু ভূমি বা টিলা।

অবস্থান 
এই এলাকাটি ইরাকের রাজধানী বাগদাদের ১০০ কিমি (৬২ মাইল) দক্ষিণ-পশ্চিমের কারবালা প্রদেশের রাজধানী কারবালায় অবস্থিত।

নামকরণ 
ইসলামের শেষ নবী মুহাম্মদ-এর দোহিত্র ইমাম হোসাইন কারবালা প্রান্তরে মর্মান্তিকভাবে শাহাদাত বরণ করলে তার বোন সাইয়্যেদা যায়নাব এই টিলার উপর উঠে তার নানা নবী মুহাম্মদ-এর নিকট এই অমানবিক ঘটনার জন্য বিলাপ করে ফরিয়াদ জানান।              তখন থেকে এই টিলাটিকে 'তাল্লেয়ে যায়নাবিয়া' বলা হয়।

তথ্যসূত্র

বহিঃসংযোগ 

ইরাক বিষয়ক অসম্পূর্ণ নিবন্ধ
ইরাকের ভূগোল
বাহাদুরপুর ইউনিয়ন, নিয়ামতপুর

বাহাদুরপুর ইউনিয়ন নওগাঁ জেলার নিয়ামতপুর থানার ৮ টি ইউনিয়ন এর মধ্যে একটি অন্যতম ইউনিয়ন। এটি নিয়ামতপুর থানার ৮ নং ইউনিয়ন।

অবস্থান 
নওগাঁ জেলার ৯৯টি ইউ,পির মধ্যে একটি নিয়ামতপুর উপজেলাধীন ৮ নং বাহাদুরপুর ইউনিয়ন পরিষদ। জেলা সদর থেকে ৬৫কি:মি:  দক্ষিণ-পশ্চিমে এবং উপজেলা সদর থেকে  ১৫ কি:মি:  দক্ষিণে পাকা রাসত্মা পার হয়ে আকন্দপুর  নামক স্থানে বাহাদুরপুর পরিষদ অবস্থিত। এই ইউনিয়ন এর মোট আয়তন ৫০,৫২ বর্গ কি:মি।

গ্রামসমূহ 
বাহাদুরপুর ইউনিয়ন এর গ্রামের সংখ্যা মোট ৪২টি। 

 আকন্দপুর
 বদলপুর
 বালাতৈড়
 ভাতকুন্ডু
 গোকুলপুর
 জারম্নল্যাপুর
 ধাউড়িয়া
 ভালাইনঘাটি
 আঘোর
 একডালিয়া
 ইকড়াপুর
 গোসিত্মপাড়া
 গয়েশপুর
 গুজিশহর
 ঘোষকুড়া
 অমরসিংহপুর
 কাসিয়াবাড়ী
 বিলবাগডোব
 বাহাদুরপুর
 কামালপুর
 কাশিয়াবাড়ী
 চকগোপাল
 চকসদাশিব
 ছাতমা
 বরিয়া
 করিমপুর
 চকমনসুর
 জোতআমলাপুকুর
 মহিশো
 লতিফপুর
 শাহাপুর
 কোচড়া
 জোনাকী
 নাকইল
 পালশা
 মহিশকুড়ী
 রামগাঁ
 আদমপুর
 চৌবাড়িয়াপাড়া
 বক্তারপুর
 সাদাপুর
 শ্যামপুর
</div>

জনসংখ্যার উপাত্ত 
এই ইউনিয়ন এর লোক সংখ্যা ৩৪,৬৭০ জন, পুরুষঃ ১৭,৫০৭ জন, মহিলাঃ ১৭,১৬৩ জন।

তথ্যসূত্র
১নং ওয়ার্ড, ঢাকা দক্ষিণ সিটি কর্পোরেশন

১নং ওয়ার্ড হল ঢাকা দক্ষিণ সিটি কর্পোরেশনের ১ নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ২৪ নং ওয়ার্ড ছিল। মেগাসিটি ঢাকার খিলগাঁও থানায় ১ নং ওয়ার্ড অবস্থিত। এবং ওয়ার্ডটি বাংলাদেশ জাতীয় সংসদের  ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর মাহবুবুল আলম।

বিবরণ 
১ নং ওয়ার্ড, ঢাকা শহরের খিলগাঁও এলাকার ব্লক - এ এবং ব্লক - সি নিয়ে গঠিত। এর পূর্ব দিকে গোড়ান, পশ্চিমে মালিবাগ, উত্তরে তালতলা এবং দক্ষিণে বাসাবো এলাকা অবস্থিত। এই ওয়ার্ডের আয়তন ৬ বর্গ কিলোমিটার প্রায়।

ইতিহাস

কাউন্সিলর ও নির্বাচনী ফলাফল 

নির্বাচনের ফলাফল

তথ্যসূত্র 

ঢাকা দক্ষিণ সিটি কর্পোরেশনের ওয়ার্ড
টাঙ্গাইল পৌর উদ্যান

টাঙ্গাইল পৌর উদ্যান যেটিকে টাঙ্গাইল শহীদ স্মৃতি পৌর উদ্যান নামেও ডাকা হয়, একটি পৌর পার্ক যেটি বাংলাদেশের টাঙ্গাইল শহরের মধ্যস্থলে অবস্থিত। এটি টাংগাইলের বিন্দুবাসিনী সরকারি বালক উচ্চ বিদ্যালয়ের সম্পত্তি হিসেবে দান করে গিয়েছিলেন সন্তোষের অন্যতম ভূম্যধিকারিণী বিন্দুবাসিনী রায় চৌধুরানীর দুই সন্তান, সন্তোষের পাঁচ আনা অংশের জমিদার ভাতৃদয় প্রমথনাথ রায় চৌধুরী ও মন্মথনাথ রায় চৌধুরী। বর্তমানে এটি টাঙ্গাইল পৌরসভার আওতাধীন রয়েছে। এটি টাঙ্গাইল শহরের মানুষের অন্যতম প্রধান মিলনস্থল হিসেবে পরিচিত। প্রতিদিন এই পার্কে টাঙ্গাইলের অনেক মানুষ সাক্ষাৎ এবং আনন্দ বিনিময় করে থাকে। তাই এটি টাঙ্গাইল শহরের প্রতীক হিসেবে রূপ নিয়েছে।

পার্কের পূর্বপাশে একটি বিশাল মুক্তমঞ্চ রয়েছে। যেটির শিরোনাম "খাল-বিল, নদী-চর, গজারির বন,টাঙ্গাইলের শাড়ি তার গরবের ধন"। এছাড়া পার্কের উত্তর পাশে রয়েছে একটি শহীদ মিনার। প্রতিবছর এই পার্কে অনেক গুরুত্বপূর্ণ কর্মকাণ্ড সংঘটিত হয়ে থাকে। মেলা, কনসার্ট, জনসভা এদের মধ্যে অন্যতম।

আরও দেখুন
 টাঙ্গাইল
 টাঙ্গাইল রেলওয়ে স্টেশন
 টাঙ্গাইল স্টেডিয়াম

তথ্যসূত্র

বাংলাদেশের উদ্যান
টাঙ্গাইল জেলা
টাঙ্গাইল
টাঙ্গাইল জেলার দর্শনীয় স্থান